“Oʻztransgaz” AJning hududiy gaz taʼminoti korxonalari tomonidan isteʼmolchilarga (aholidan tashqari) sotilgan gaz uchun qoʻshilgan qiymat soligʻini hisoblash va toʻlash tartibi toʻgʻrisidagi nizomni tasdiqlash haqida
(resolution, 2021-12-03)

Oʻzbekiston Respublikasi Prezidentining 2017-yil 7-iyundagi PF-5075-son “Mahalliy budjetlarni shakllantirishda joylardagi davlat hokimiyati organlarining vakolatlarini kengaytirish chora-tadbirlari toʻgʻrisida”gi Farmoniga muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. “Oʻztransgaz” AJning hududiy gaz taʼminoti korxonalari tomonidan isteʼmolchilarga (aholidan tashqari) sotilgan gaz uchun qoʻshilgan qiymat soligʻini hisoblash va toʻlash tartibi toʻgʻrisidagi nizom ilovaga muvofiq tasdiqlansin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Ushbu Nizom Oʻzbekiston Respublikasi Soliq kodeksi va Oʻzbekiston Respublikasi Prezidentining 2017-yil 7-iyundagi PF-5075-son “Mahalliy budjetlarni shakllantirishda joylardagi davlat hokimiyati organlarining vakolatlarini kengaytirish chora-tadbirlari toʻgʻrisida”gi Farmoniga asosan “Oʻztransgaz” AJning hududiy gaz taʼminoti korxonalari (bundan buyon matnda gaz taʼminoti korxonalari deb yuritiladi) tomonidan isteʼmolchilarga (aholidan tashqari) sotilgan gaz uchun qoʻshilgan qiymat soligʻini hisoblash va toʻlash tartibini belgilaydi. Ushbu Nizom talablari gaz taʼminoti korxonalari tomonidan aholiga sotilgan gaz hajmiga tatbiq etilmaydi. 2. Gaz taʼminoti korxonalari tomonidan isteʼmolchilarga (aholidan tashqari)sotilgan gaz uchun qoʻshilgan qiymat soligʻini toʻlash uni sotish joyida amalga oshiriladi. 3. Isteʼmolchilariga (aholidan tashqari)sotilgan gaz uchun qoʻshilgan qiymat soligʻi sotilgan gazning hajmida har bir gaz taʼminoti korxonasiga toʻgʻri keladigan ulushidan kelib chiqib hisoblanadi. Bunda, hisobga olinadigan qoʻshilgan qiymat soligʻi “Oʻztransgaz” AJ tomonidan soliq boʻyicha hisobga olingan joy boʻyicha taqdim etiladigan qoʻshilgan qiymat soligʻi hisob-kitobida aks ettiriladi. “Oʻztransgaz” AJ tomonidan taqdim etiladigan qoʻshilgan qiymat soligʻi hisob-kitobiga mazkur Nizomning 1-ilovasiga muvofiq shaklda Isteʼmolchilarga (aholidan tashqari) sotilgan gaz hajmida gaz taʼminoti korxonalarining ulushi toʻgʻrisida maʼlumotnoma ilova qilinadi. 4. Gaz taʼminoti korxonasi gaz sotilgan joydagi davlat soliq xizmati organida soliq hisobotlari taqdim etish muddatidan kechikmasdan qoʻshilgan qiymat soligʻi toʻlovchisi sifatida hisobdan oʻtishi shart. 5. Gaz sotilgan joy boʻyicha qoʻshilgan qiymat soligʻi hisob-kitobini taqdim etish va toʻlash Oʻzbekiston Respublikasi Soliq kodeksida belgilangan muddatlarda amalga oshiriladi. Bunda, gaz taʼminoti korxonasi soliq boʻyicha hisobga olingan joyga mazkur Nizomning 2-ilovasiga muvofiq Gaz taʼminoti korxonasi tomonidan isteʼmolchilarga(aholidan tashqari) sotilgan gaz boʻyicha toʻlanishi lozim boʻlgan qoʻshilgan qiymat soligʻi hisob-kitobini hamda Isteʼmolchilarga (aholidan tashqari) sotilgan gaz hajmida gaz taʼminoti korxonalarining ulushi toʻgʻrisida maʼlumotnoma nusxasini taqdim etadi. 6. “Oʻztransgaz” AJ va gaz taʼminoti korxonalari qonun hujjatlariga muvofiq isteʼmolchilarga sotilgan gaz uchun qoʻshilgan qiymat soligʻini sotilgan joyi boʻyicha toʻgʻri hisoblanishi va toʻlanishi uchun javobgar hisoblanadi. 7. Mazkur Nizom talablarining buzilishida aybdor boʻlgan shaxslar qonun hujjatlarida belgilangan tartibda javobgarlikka tortiladilar. 8. Davlat soliq xizmati organlari mazkur Nizomga asosan qoʻshilgan qiymat soligʻini toʻgʻri hisoblanishi va toʻlanishi, shuningdek gaz taʼminoti korxonalarini soliq toʻlovchi sifatida hisobga qoʻyish boʻyicha nazoratni amalga oshiradilar. 9. Mazkur Nizom “Oʻztransgaz” AJ bilan kelishilgan. “Oʻztransgaz” AJ ______________________________________________________________ Manzili__________________________________________________ STIR______________________ Isteʼmolchilarga (aholidan tashqari) sotilgan gaz hajmida gaz taʼminoti korxonalarining ulushi toʻgʻrisidaMAʼLUMOTNOMA Hududlar Sotilgan gaz hajmi Sotilgan gazning umumiy hajmdagi ulushi Korxona boʻyicha toʻlash uchun hisoblangan QQS summasi Gazning sotilgan joyi boʻyicha toʻlanishi lozim boʻlgan QQS summasi ming.m3 ming.soʻm “Oʻztransgaz” AJ boʻyicha jami X shu jumladan: X X X X X Qoraqalpogʻiston Respublikasi gaz taʼminoti korxonasi X Andijon viloyati gaz taʼminoti korxonasi X Buxoro viloyati gaz taʼminoti korxonasi X Jizzax viloyati gaz taʼminoti korxonasi X Qashqadaryo viloyati gaz taʼminoti korxonasi X Navoiy viloyati gaz taʼminoti korxonasi X Namangan viloyati gaz taʼminoti korxonasi X Samarqand viloyati gaz taʼminoti korxonasi X Surxondaryo viloyati gaz taʼminoti korxonasi X Sirdaryo viloyati gaz taʼminoti korxonasi X Toshkent viloyati gaz taʼminoti korxonasi X Fargʻona viloyati gaz taʼminoti korxonasi X Xorazm viloyati gaz taʼminoti korxonasi X Toshkent shahri gaz taʼminoti korxonasi X “Oʻztransgaz” AJ markaziy apparati boʻyicha X Rahbari __________________ _____________ Bosh hisobchi __________________ _____________ “Oʻztransgaz” AJning gaz taʼminoti korxonasi nomi _________________________________________________________________________ Manzili _________________________________________________ STIR ______________________ Gaz taʼminoti korxonasi tomonidan isteʼmolchilarga (aholidan tashqari) sotilgan gaz boʻyicha toʻlanishi lozim boʻlgan qoʻshilgan qiymat soligʻi HISOB-KITOBI Hududlar Sotilgan gaz hajmi Sotilgan gazning umumiy hajmdagi ulushi Korxona boʻyicha toʻlash uchun hisoblangan QQS summasi Gazning sotilgan joyi boʻyicha toʻlanishi lozim boʻlgan QQS summasi ming.m3 ming.soʻm “Oʻztransgaz” AJ boʻyicha jami X shu jumladan: X X X X X X Rahbari __________________ _____________ Bosh hisobchi __________________ _____________